stanford-oval/wikipedia huggingface dataset:
บุนเดิสลีกา ฤดูกาล 2018–19
สถิติ > แฮท-ทริคส์

| ผู้เล่น | สโมสร | ในนัดที่พบกับ | ผล | วันที่ |
| --- | --- | --- | --- | --- |
|  อัลเฟรด ฟินโบกาซอน | เอ็ฟเซ เอาค์สบวร์ค | เอสเซไฟรบูร์ก | 4–1 | 000000002018-09-30-000030 กันยายน 2018 |
|  ปาโก อัลกาเซร์ | โบรุสซีอาดอร์ทมุนท์ | เอ็ฟเซ เอาค์สบวร์ค | 4–3 | 000000002018-10-06-00006 ตุลาคม 2018 |
|  ลูคา ยอวิช5 | ไอน์ทรัคท์ฟรังค์ฟวร์ท | ฟอร์ทูนาดึสเซิลดอร์ฟ | 7–1 | 000000002018-10-19-000019 ตุลาคม 2018 |
|  โยนัส ฮ็อฟมันน์ | โบรุสซีอาเมินเชินกลัทบัค | ไมนทซ์ 05 | 4–0 | 000000002018-10-21-000021 ตุลาคม 2018 |
|  อาลาสซาเน เปลอา | โบรุสซีอาเมินเชินกลัทบัค | แวร์เดอร์ เบรเมิน | 3–1 | 000000002018-11-10-000010 พฤศจิกายน 2018 |
|  ดอดิ ลูเคอบาคิโอ | ฟอร์ทูนาดึสเซิลดอร์ฟ | บาเยิร์นมิวนิก | 3–3 | 000000002018-11-24-000024 พฤศจิกายน 2018 |
|  อัลเฟรด ฟินโบกาซอน | เอ็ฟเซ เอาค์สบวร์ค | ไมนทซ์ 05 | 3–0 | 000000002019-02-03-00003 กุมภาพันธ์ 2019 |
|  โวอุต เวกฮอร์สท์ | เฟาเอ็ฟเอ็ล ว็อลฟส์บวร์ค | ฟอร์ทูนาดึสเซิลดอร์ฟ | 5–2 | 000000002019-03-16-000016 มีนาคม 2019 |
|  ฮาเมส โรดริเกซ | บาเยิร์นมิวนิก | ไมนทซ์ 05 | 6–0 | 000000002019-03-17-000017 มีนาคม 2019 |
|  ยุสซุฟ โพลเซน | แอร์เบ ไลพ์ซิช | แฮร์ทา เบเอ็สเซ | 5–0 | 000000002019-03-30-000030 มีนาคม 2019 |
|  ฌ็อง-ฟิลิปเป มาเตตา | ไมนทซ์ 05 | เอสเซไฟรบูร์ก | 5–0 | 000000002019-04-05-00005 เมษายน 2019 |
|  อิชัค เบลโฟดิล | 1899 ฮ็อฟเฟินไฮม์ | เอ็ฟเซ เอาค์สบวร์ค | 4–0 | 000000002019-04-07-00007 เมษายน 2019 |
|  ลูคัส อาลาริโอ | ไบเออร์ เลเวอร์คูเซิน | แฮร์ทา เบเอ็สเซ | 5–1 | 000000002019-05-18-000018 พฤษภาคม 2019 |
|  โวอุต เวกฮอร์สต์ | เฟาเอ็ฟเอ็ล ว็อลฟส์บวร์ค | เอ็ฟเซ เอาค์สบวร์ค | 8–1 | 000000002019-05-18-000018 พฤษภาคม 2019 |
5 ผู้เล่นที่ทำคนเดียวห้าประตู
สถิติ > คลีนชีตส์

| อันดับ | ผู้เล่น | สโมสร | คลีนชีตส์ |
| --- | --- | --- | --- |
| 1 |  เปแตร์ กูลัคซี | แอร์เบ ไลพ์ซิช | 16 |
| 2 |  ยันน์ ซอมเมอร์ | โบรุสซีอาเมินเชินกลัทบัค | 13 |
| 3 |  มานูเอล นอยเออร์ | บาเยิร์นมิวนิก | 10 |
| 4 |  โรมัน เบือร์คี | โบรุสซีอาดอร์ทมุนท์ | 9 |
| 4 |  ลูคัส ฮราเด็คกี | ไบเออร์ เลเวอร์คูเซิน | 9 |
| 6 |  โคเอิน กัสตีลส์ | เฟาเอ็ฟเอ็ล ว็อลฟส์บวร์ค | 8 |
| 6 |  รูเน จาร์สไตน์ | แฮร์ทา เบเอ็สเซ | 8 |
| 6 |  เควิน ทรัพ | ไอน์ทรัคท์ฟรังค์ฟวร์ท | 8 |
| 9 |  โอลิเวอร์ เบามันน์ | เทเอ็สเก 1899 ฮ็อฟเฟินไฮม์ | 5 |
| 9 |  มิชาเอล เอสเซอร์ | ฮันโนเฟอร์ 96 | 5 |
| 9 |  โฟลเรียน มึลเลอร์ | ไมนทซ์ 05 | 5 |
| 9 |  ยิริ พัฟเลนกา | แวร์เดอร์เบรเมิน | 5 |
| 9 |  มิชาเอล เรนซิงก์ | ฟอร์ทูนาดึสเซิลดอร์ฟ | 5 |
| 9 |  อาเล็กซานเดอร์ ชโวโลว์ | เอสเซไฟรบูร์ก | 5 |
| 9 |  รอน-รอเบิร์ต ซีเลอร์ | เฟาเอ็ฟเบ ชตุทท์การ์ท | 5 |
จำนวนทีมในแต่ละรัฐ

| อันดับ | รัฐ | จำนวนทีม | ทีม |
| --- | --- | --- | --- |
| 1 |  นอร์ทไรน์-เว็สท์ฟาเลิน | 5 | โบรุสซีอาดอร์ทมุนท์, ฟอร์ทูนาดึสเซิลดอร์ฟ, ไบเออร์เลเวอร์คูเซิน, โบรุสซีอาเมินเชินกลัทบัค และ ชัลเคอ 04 |
| 2 |  บาเดิน-เวือร์ทเทิมแบร์ค | 3 | เอสเซ ไฟรบูร์ก, 1899 ฮ็อฟเฟินไฮม์ และ เฟาเอ็ฟเบ ชตุทท์การ์ท |
| 2 |  รัฐไบเอิร์น | 3 | เอ็ฟเซ เอาคส์บวร์ค, บาเยิร์นมิวนิก และ แอร์สเทอ เอ็ฟเซ เนือร์นแบร์ค |
| 4 |  เบอร์ลิน | 1 | แฮร์ทา เบเอ็สเซ |
| 4 |  เบรเมิน | 1 | แวร์เดอร์เบรเมิน |
| 4 |  เฮ็สเซิน | 1 | ไอน์ทรัคท์ฟรังค์ฟวร์ท |
| 4 |  นีเดอร์ซัคเซิน | 1 | ฮันโนเฟอร์ 96 |
| 4 |  ไรน์ลันท์-ฟัลทซ์ | 1 | ไมนทซ์ 05 |
| 4 |  ซัคเซิน | 1 | แอร์เบ ไลพ์ซิช |
รางวัลประจำเดือน

| เดือน | ผู้เล่นยอดเยี่ยมประจำเดือน> ผู้เล่น | ผู้เล่นยอดเยี่ยมประจำเดือน> สโมสร | ดาวรุ่งยอดเยี่ยมประจำเดือน> ผู้เล่น | ดาวรุ่งยอดเยี่ยมประจำเดือน> สโมสร | ประตูยอดเยี่ยมประจำเดือน> ผู้เล่น | ประตูยอดเยี่ยมประจำเดือน> สโมสร | อ้างอิง |
| --- | --- | --- | --- | --- | --- | --- | --- |
| สิงหาคม | — | — | — | — |  อักแซล วิตแซล | โบรุสซีอาดอร์ทมุนท์ |  |
| กันยายน |  มาร์โค ร็อยส์ | โบรุสซีอาดอร์ทมุนท์ |  อัชร็อฟ ฮะกีมี | โบรุสซีอาดอร์ทมุนท์ |  จาค็อบ บรูอุน ลาร์เซน | โบรุสซีอาดอร์ทมุนท์ |  |
| ตุลาคม |  เจดอน แซนโช | โบรุสซีอาดอร์ทมุนท์ |  เรอิสส์ เนลสัน | เทเอ็สเก 1899 ฮ็อฟเฟินไฮม์ |  ปาโก อัลกาเซร์ | โบรุสซีอาดอร์ทมุนท์ |  |
| พฤศจิกายน |  มาร์โค ร็อยส์ | โบรุสซีอาดอร์ทมุนท์ |  อัชร็อฟ ฮะกีมี | โบรุสซีอาดอร์ทมุนท์ |  มาร์โค ร็อยส์ | โบรุสซีอาดอร์ทมุนท์ |  |
| ธันวาคม |  มาร์โค ร็อยส์ | โบรุสซีอาดอร์ทมุนท์ |  ดอดิ ลูเคอบาคิออ | ฟอร์ทูนาดึสเซิลดอร์ฟ |  เยอัน ซิมเมอร์ | ฟอร์ทูนาดึสเซิลดอร์ฟ |  |
| มกราคม |  ลีอ็อน โกเร็ทซ์กา | บาเยิร์นมิวนิก |  นิโกลัส กอนซาเลซ | เฟาเอฟเบ ชตุทท์การ์ท |  มักซิมิเลียน เอิกเกอสไตน์ | แวร์เดอร์ เบรเมิน |  |
| กุมภาพันธ์ |  ยูเลียน บรันด์ท | ไบเออร์ 04 เลเวอร์คูเซิน |  เอว็อง อึงดิคกา | ไอน์ทรัคท์ฟรังค์ฟวร์ท |  เจดอน แซนโช | โบรุสซีอาดอร์ทมุนท์ |  |
| มีนาคม |  มักซ์ ครูเซอ | แวร์เดอร์เบรเมิน |  โอซัน คาบัก | เฟาเอ็ฟเบชตุทท์การ์ท |  รอแบร์ต แลวันดอฟสกี | บาเยิร์นมิวนิก |  |
| เมษายน |  ไค ฮาเวิร์ตซ์ | ไบเออร์ เลเวอร์คูเซิน |  มาเทอุส เปไรรา | แอร์สเทอ เอ็ฟเซ เนือร์นแบร์ค |  มาเทอุส คุนญา | แอร์เบ ไลพ์ซิช |  |
มานพ อุดมเดช

| มานพ อุดมเดช |
| --- | --- |
เกิด: มานพ อุดมเดช
อาชีพ: ผู้กำกับ, นักเขียนบท, นักเขียน
พระสุรัสวดี: ภาพยนตร์ยอดเยี่ยม พ.ศ. 2530 - ครั้งเดียวก็เกินพอ บทภาพยนตร์ยอดเยี่ยม พ.ศ. 2530 - ครั้งเดียวก็เกินพอ
สุพรรณหงส์: ภาพยนตร์ยอดเยี่ยม พ.ศ. 2546 - คืนบาปพรหมพิราม พ.ศ. 2534 - กะโหลกบางตายช้า กะโหลกหนาตายก่อน (เข้าชิง)  บทภาพยนตร์ยอดเยี่ยม พ.ศ. 2534 - กะโหลกบางตายช้า กะโหลกหนาตายก่อน (เข้าชิง)  พ.ศ. 2546 - คืนบาปพรหมพิราม ผู้กำกับภาพยนตร์ยอดเยี่ยม พ.ศ. 2534 - กะโหลกบางตายช้า กะโหลกหนาตายก่อน (เข้าชิง)
ชมรมวิจารณ์บันเทิง: บทภาพยนตร์ยอดเยี่ยม พ.ศ. 2534 - กะโหลกบางตายช้า กะโหลกหนาตายก่อน (เข้าชิง)  ผู้กำกับภาพยนตร์ยอดเยี่ยม พ.ศ. 2534 - กะโหลกบางตายช้า กะโหลกหนาตายก่อน (เข้าชิง)
ฐานข้อมูล
IMDb
ThaiFilmDb
มานพ อุดมเดช เป็นผู้กำกับภาพยนตร์ นักเขียนบทภาพยนตร์ชาวไทย นอกจากนั้นยังเป็นนักเขียนนวนิยาย และนักวิจารณ์ภาพยนตร์ เคยเขียนบทความประจำในนิตยสาร"ถนนหนังสือ" และนิตยสารข่าวพิเศษอาทิตย์รายสัปดาห์
มีผลงานกำกับภาพยนตร์ครั้งแรกเมื่อ พ.ศ. 2521 เป็นภาพยนตร์กึ่งสารคดีเรื่อง ประชาชนนอก เป็นโครงการของสภาคาทอลิกแห่งประเทศไทยเพื่อการพัฒนา (Catholic Council of Thailand for Development (CCTD) เพื่อให้ความรู้แก่ประชาชนในเรื่องเศรษฐกิจ การเมือง และวัฒนธรรม
ผลงาน > กำกับภาพยนตร์

ประชาชนนอก (2524)
หย่าเพราะมีชู้ (2528)
ฉันรักผัวเขา (2530)
ครั้งเดียวก็เกินพอ (2531)
กะโหลกบางตายช้า กะโหลกหนาตายก่อน (2534)
ดอกไม้ในทางปืน (2542)
คืนบาป พรหมพิราม (2546)
ตุ๊กแกผี (2547)
สวย...ซามูไร (2552)
ผลงาน > บทภาพยนตร์

ประชาชนนอก (2524)
ครั้งเดียวก็เกินพอ (2531)
กะโหลกบางตายช้า กะโหลกหนาตายก่อน (2534)
โจ๋ไม่โจ๋หัวใจให้โจ๋ (2535)
ศยามล (2538)
ดอกไม้ในทางปืน (2542)
โบอา งูยักษ์ (2549)
สวย...ซามูไร (2552)
ผลงาน > แสดงละครโทรทัศน์

แม่นาค (2542) รับบท กำนันแจ้ง
ผลงาน > กำกับละครโทรทัศน์

เผื่อใจไว้เจ็บ (2541) ทางช่อง 7
ดั่งไฟใต้น้ำ (2542) ทางช่อง 7
แหล่งข้อมูลอื่น

Manop Udomdej ที่อินเทอร์เน็ตมูวีเดตาเบส
ชีวประวัติ มานพ อุดมเดช ที่เว็บไซต์ หนังดี.คอม
ชีวประวัติ มานพ อุดมเดช ที่ ฐานข้อมูลภาพยนตร์ไทย
มาร์โก โปโล (แก้ความกำกวม)

มาร์โก โปโล สามารถหมายถึง
มาร์โก โปโล - พ่อค้าและนักสำรวจชาวเวนิส
มาร์โค โปโล ผจญภัยสุดขอบโลก - ภาพยนตร์
ท่าอากาศยานเวนิส มาร์โก โปโล - ท่าอากาศยาน
เหตุการณ์ ณ สะพานมาร์โค โปโล
มาร์โกโปโล การละเล่นชนิดหนึ่ง ลักษณะคล้ายซ่อนหา
พาวเวอร์เรนเจอร์ RPM

| พาวเวอร์เรนเจอร์ RPM |
| --- | --- |

ประเภท: Action-Adventure
แสดงนำ: Eka Darville Ari Boyland Rose McIver Milo Cawthorne Daniel Ewing Mike Ginn Li Ming Hu Olivia Tennet James Gaylyn Adelaide Kane
ประเทศแหล่งกำเนิด: สหรัฐ ญี่ปุ่น
จำนวนตอน: 28 (ตั้งแต่วันที่ 3 ตุลาคม 2009)
การผลิต
ผู้อำนวยการผลิต: Koichi Sakamoto Eddie Guzelian Judd Lynn
ผู้อำนวยการสร้าง: Sally Campbell Charles Knight Jackie Marchand
บริษัทผู้ผลิต: BVS Entertainment Jetix
ออกอากาศ
เครือข่าย: ABC (ABC Kids) 
ออกอากาศ: 7 มีนาคม ค.ศ. 2009 (2009-03-07) – 26 ธันวาคม ค.ศ. 2009 (2009-12-26)
การแสดงที่เกี่ยวข้อง
พาวเวอร์เรนเจอร์ จังเกิล ฟิวรี
พาวเวอร์เรนเจอร์ RPM เป็นซีรีส์ที่ 17 ของ พาวเวอร์เรนเจอร์ ได้ซื้อลิขสิทธิ์มาจาก โกออนเจอร์ ออกฉายทาง Toon Disney , ABC Kids   and Jetix  เริ่มฉายตั้งแต่วันที่ 7 มีนาคม ค.ศ. 2009
เนื้อเรื่อง

ในสามปีก่อน ไวรัส คอมพิวเตอร์ ที่เรียกว่า Venjix การสื่อสารนั้นไม่มีความหมาย และทั้งหมดก็ได้สร้างหุ่นดรอยด์ขึ้น และสุดท้ายแล้วที่มนุษยชาติเป็นเมืองที่มียอดกลมของ Corinth ที่ถูกรอบล้อมไปด้วยกองกำลัง Venjix และสนามกำลัง  เมื่อสนามกำลังจะลดลงเพื่อให้คนที่รอดตายในวิหาร ดร. เค ของกองกำลัง RPM ได้ต่อสู้กับ Venjix เพื่อป้องกัน Corinth จากการถูกทำลาย
ตัวละคร > ตัวละครอื่นๆ

เป็นนักวิจัยการสร้างเทคโนโลยี เธอมีความเกี่ยวข้องกับชุด เรนเจอร์ เธอเป็นคนอัจฉริยะ และมีแนวโน้มที่ไพเราะโดยใช้ ไวโอลิน และ คีย์บอร์ด
เป็นเสนาธิการของ Colonel Truman พอจบฤดูกาลแล้วพบว่า เขาได้เป็นลูกผสมของเชื้อ เทคโนโลยี Venjix
อาวุธ และ อุปกรณ์ต่างๆ  ของ PR RPM

โหมดปืน
โหมดดาบ (Nitro Sword)
รูปแบบ 1 Slash Mode เป็นการฟาดฟันศัตรูด้วยไฟ
รูปแบบ 2 Ice Mode เป็นการโจมตีด้วยน้ำแข็ง
รูปแบบ 3 Energy Mode เป็นการฟาดฟันศัตรูด้วยคลื่นพลังงาน
รูปแบบ 6 Jet Mode เป็นการโจมตีทางอากาศ
Engine Cell Morph Chips เป็น Engine Cell ที่ใช้ร่วมกับ Cell Shift Morpher และ Rev Morpher เพื่อแปลงร่าง
Engine Cell Chips เป็น Engine Cell ประจำตัวของ RPM Rangers โดยจะใช้ร่วมกับ Nitro Blasters และ ใช้ร่วมกับ Octane Zords เพื่อให้ Zords สามารถปฏิบัติการได้
Engine Cell Blaster Chip เป็น Engine Cell ที่ใช้ร่วมกับ Wheel Blaster เพื่อใช้ท่าไม้ตายของ Zenith Megazord
Road Attack Zord Engine Cell เป็น Engine Cell ที่ใช้ร่วมกับ Road Attack Zord เพื่อเริ่มปฏิบัติการ
Burst Attack ของ  Series Red (Red RPM Ranger)  รูปแบบพลังจิตเปลวเพลิง มีเวลาจำกัด 3 วินาที
Time Manipulation Burst ของ  Series Blue (Blue RPM Ranger)  รูปแบบพลังจิตที่ทำให้สามารถหยุดเวลาได้ 10 วินาที
Energy Blast ของ  Series Yellow (Yellow RPM Ranger)  รูปแบบพลังจิตลำแสงโดยการยิงคลื่นพลังงานใส่คู่ต่อสู้
Teleportation ของ  Series Green (Green RPM Ranger)  รูปแบบพลังจิตประเภทเทเลพอร์ต ทำให้ Green Ranger สามารถเคลื่อนย้ายร่างกายไปที่ต่างๆได้ตามต้องการในช่วงระยะเวลาหนึ่ง
Invincibility Shield ของ  Series Black (Black RPM Ranger)  รูปแบบพลังจิตโดยการสร้างโล่เพื่อป้องกันการโจมตี สามารถอยู่ได้ 5 วินาที
หุ่นรบของ PR RPM > Zord

Mammoth Paleozord Zord ของ Red RPM Ranger มีลักษณะเป็น แมมมอธ ผสมกับ หัวรถจักรไอน้ำ
T-Rex Paleozord Zord ของ Red RPM Ranger มีลักษณะเป็น ทีเร็กซ์ ผสมกับ รถไฟ
Tricera Paleozord Zord ของ Red RPM Ranger มีลักษณะเป็น ไทรเซราท็อป ผสมกับ รถไฟ
Wheel Mode เป็นโหมดที่อยู่ในสภาพล้อรถยนต์ โจมตีด้วยการกลิ้งใส่คู่ต่อสู้ด้วยความเร็วสูง
Zord Mode เป็นโหมดที่อยู่ในสภาพของ Zord ต้องใช้ร่วมกับ Road Attack Zord Engine Cell และสามารถใช้ร่วมกับท่าไม้ตายของ SkyRev Megazord และ RPM Ultrazord ได้
รายชื่อตอน

| # | วันที่ออกอากาศ | ชื่อตอน |
| --- | --- | --- |
| 1 | 7 มีนาคม 2009 | "The Road to Corinth" |
| 2 | 7 มีนาคม 2009 | "Fade to Black" |
| 3 | 14 มีนาคม 2009 | "Rain" |
| 4 | 21 มีนาคม 2009 | "Go For the Green" |
| 5 | 28 มีนาคม 2009 | "Handshake" |
| 6 | 4 เมษายน 2009 | "Ranger Green" |
| 7 | 11 เมษายน 2009 | "Ranger Red" |
| 8 | 18 เมษายน 2009 | "Ranger Yellow Part 1" |
| 9 | 25 เมษายน 2009 | "Ranger Yellow Part 2" |
| 10 | 2 พฤษภาคม 2009 | "Ranger Blue" |
| 11 | 9 พฤษภาคม 2009 | "Doctor K" |
| 12 | 16 พฤษภาคม 2009 | "Blitz" |
| 13 | 23 พฤษภาคม 2009 | "Brother's Keeper" |
| 14 | 13 มิถุนายน 2009 | "Embodied" |
| 15 | 20 มิถุนายน 2009 | "Ghosts" |
| 16 | 4 กรกฎาคม 2009 | "In or Out" |
| 17 | 11 กรกฎาคม 2009 | "Prisoners" |
| 18 | 1 สิงหาคม 2009 | "Belly of the Beast" |
| 19 | 8 สิงหาคม 2009 | "Three's A Crowd" |
| 20 | 15 สิงหาคม 2009 | "Heroes Among Us" |
| 21 | 22 สิงหาคม 2009 | "Not So Simple" |
| 22 | 5 กันยายน 2009 | "The Dome Dolls" |
| 23 | 12 กันยายน 2009 | "And... Action" |
| 24 | 19 กันยายน 2009 | "Ancient History" |
| 25 | 26 กันยายน 2009 | "Key to the Past" |
| 26 | 26 กันยายน 2009 | "Beyond a Doubt" |
| 27 | 3 ตุลาคม 2009 | "Control - Alt - Delete" |
| 28 | 3 ตุลาคม 2009 | "Run Ziggy Run" |
| 28 | 19 ธันวาคม 2009 | "If Venjix Won" |
| 29 | 19 ธันวาคม 2009 | "End Game" |
| 30 | 26 ธันวาคม 2009 | ""Danger and Destiny, Part 1" |
| 30 | 26 ธันวาคม 2009 | ""Danger and Destiny, Part 2" |
เกร็ดความรู้

ใน PRRPM นั้นมีการเปลี่ยนแปลงสัตว์ประจำตัวของเรนเจอร์ของต้นฉบับ
เรด เดิมเป็นนกคอนดอร์ เปลี่ยนเป็น อินทรี
กรีน เดิมเป็นวาฬเพชรฆาต เปลี่ยนเป็น ฉลาม
แบล็ค เดิมเป็นเยอรมันเชฟเฟิร์ด เปลี่ยนเป็น หมาป่า
โกลด์ เดิมคือไก่ เปลี่ยนเป็น นกเหยี่ยว
Project GO-ONGER แท้จริงแล้วคือ รถ กินจิโร่ โก  ที่โกออนเจอร์ใช้เป็นฐานทัพและบ้านของพวกเขา
แหล่งข้อมูลอื่น

Power Rangers: RPM at ABC Kids
พระยาศรีภูริปรีชา (กมล สาลักษณ)

| มหาเสวกโท นายกองตรีพระยาศรีภูริปรีชา (กมล สาลักษณ)ร> ว., ป.ช., ป.ม., ท.จ.ว. (ฝ่ายหน้า), ว.ม.ล., ร.ด.ม.(ศ) |
| --- | --- |
พระยาศรีภูริปรีชา (กมล สาลักษณ)  ขณะดำรงตำแหน่งสมุหพระอาลักษณ์ฝ่ายพระบรมมหาราชวัง เมื่อ พ.ศ. 2459

สมุหพระอาลักษณ์ ฝ่ายพระบรมมหาราชวัง (ฝ่ายวังหลวง)
ดำรงตำแหน่ง 11 พฤศจิกายน พ.ศ. 2459  – 3 มีนาคม พ.ศ. 2460
กษัตริย์: พระบาทสมเด็จพระมงกุฎเกล้าเจ้าอยู่หัว
เจ้ากรมพระอาลักษณ์
ดำรงตำแหน่ง 20 พฤษภาคม พ.ศ. 2436 – 24 มกราคม พ.ศ. 2437
กษัตริย์: พระบาทสมเด็จพระจุลจอมเกล้าเจ้าอยู่หัว
ก่อนหน้า: พระยาศรีสุนทรโวหาร (ฟัก สาลักษณ)
 
ข้อมูลส่วนบุคคล
เกิด: 4 พฤศจิกายน พ.ศ. 2404 สี่กั๊กพระยาศรี เขตพระนคร กรุงรัตนโกสินทร์
เสียชีวิต: 3 มีนาคม พ.ศ. 2460 (56 ปี)
บุตร: พระยาศรีสุนทรโวหาร (ผัน สาลักษณ)
บุพการี: พระยาศรีสุนทรโวหาร (ฟัก สาลักษณ) (บิดา) คุณหญิงอิ่ม (มารดา)
อาชีพ: ขุนนาง
ยศที่ได้รับการแต่งตั้ง
สังกัด: กองเสือป่า
ประจำการ: พ.ศ. ไม่ปรากฏ – พ.ศ. 2460
ยศ: นายกองตรี

มหาเสวกโท นายกองตรี พระยาศรีภูริปรีชา (4 พฤศจิกายน พ.ศ. 2404 - 3 มีนาคม พ.ศ. 2460) นามเดิม กมล ผู้ได้รับพระราชทานนามสกุลสาลักษณ สมุหพระอาลักษณ์ เลขานุการรัฐมนตรีสภา ปลัดทูลฉลองกระทรวงเกษตราธิการ ปลัดทูลฉลองกระทรวงมุรธาธร ผู้ช่วยราชเลขาธิการ ราชเลขานุการ องคมนตรี
ปฐมวัย

มหาเสวกโท พระยาศรีภูริปรีชา มีนามเดิมว่า กมล เป็นบุตรของพระยาศรีสุนทรโวหาร (ฟัก สาลักษณ) เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัวรัชกาลที่ 4 กับคุณหญิงอิ่ม เกิดเมื่อวันที่ 4 พฤศจิกายน 2404 ปีระกา ที่เรือนมารดาในบ้านของพระศรีสหเทพ (เพง) ซึ่งตั้งอยู่ติดกับสี่แยกถนนเจริญกรุง และถนนเฟื่องนคร หรือที่รู้จักกันในนามของสี่กั๊กพระยาศรีในปัจจุบัน
พระยาศรีภูริปรีชาได้เริ่มเรียนหนังสือตั้งแต่ยังเล็ก โดยมารดาได้เริ่มสอนอ่านหนังสือตั้งแต่ 5 ขวบ ครั้นบิดา พระยาศรีสุนทรโวหาร (ฟัก สาลักษณ) ได้พาขึ้นเฝ้าพระบาทสมเด็จพระจอมเกล้าเจ้าอยู่หัว โดยให้อ่านหนังสือถวายตัว จนพระบาทสมเด็จพระจอมเกล้าเจ้าอยู่หัวมีพระราชหฤทัยเอ็นดูและพระราชทานทองคำลิ่มเป็นรางวัล
การศึกษา

เนื่องจากพระยาศรีสุนทรโวหาร (ฟัก สาลักษณ) ผู้เป็นบิดา แม้ว่าจะเป็นผู้ที่มีความรู้มากอย่างยิ่ง แต่ก็หาได้มีเวลาว่างจากงานราชการเลย มหาเสวกโท พระยาศรีภูริปรีชา (กมล สาลักษณ) จึงต้องเที่ยวเรียนวิชาในสำนักอื่น อาทิเช่น วัดพระเชตุพน สำนักพระมงคลเทพมุนี (เที่ยง) สำนักพระครูสมุหคณิศร (โต) และสำนักหมอยอน ฮัสเสต ชันดเลอร์ (หมอจัน) ซึ่งเป็นครูสอนศาสนาชาวอเมริกัน เป็นต้น
นอกจากนี้ พระยาศรีภูริปรีชายังเคยได้รับการอบรมสั่งสอนวิชาจากสมเด็จพระมหาสมณเจ้า กรมพระยาวชิรญาณวโรรส ณ วัดบวรนิเวศราชวรวิหาร ร่วมกับนายเจิม ซึ่งเป็นน้องชาย เมื่อครั้นยังเป็นเสมียนฝึกหัด
ชีวิตราชการ

มหาดเล็กวิเศษ รับราชการอยู่เวรศักดิ์ ในพระบาทสมเด็จพระจุลจอมเกล้าเจ้าอยู่หัว
พ.ศ. 2425 รับราชการในกรมราชเลขาธิการ
พ.ศ. 2425 ลาอุปสมบท ณ สำนักวัดราชประดิษฐสถิตมหาสีมารามราชวรวิหาร โดยมีสมเด็จพระอริยวงศาคตญาณ สมเด็จพระสังฆราช (สา ปุสฺสเทโว) เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร วัดราชบพิธสถิตมหาสีมารามราชวรวิหาร เป็นพระกรรมวาจาจารย์
พ.ศ. 2428 พระราชทานบรรดาศักดิ์เป็นนายจำนงราชกิจ หุ้มแพรวิเศษในกรมพระอาลักษณ์ ถือศักดินา 500
6 พฤศจิกายน พ.ศ. 2433 เลื่อนบรรดาศักดิ์เป็นหลวงจำนงนริศร ถือศักดินา 800
พ.ศ. 2435 โปรดเกล้าฯ ให้เป็นสภาเลขานุการแห่งองคมนตรีสภา ในพระบาทสมเด็จพระจุลจอมเกล้าเจ้าอยู่หัว
20 พฤษภาคม พ.ศ. 2436 เลื่อนบรรดาศักดิ์เป็นพระยาศรีสุนทรโวหาร ญาณปรีชามาตย์ บรมนารถนิตยภักดี พิริยะพาหะ ตำแหน่งเจ้ากรมพระอาลักษณ์ ถือศักดินา 3000
24 มกราคม พ.ศ. 2437 โปรดเกล้าฯ ให้เป็นสภาเลขานุการแห่งมนตรีสภา ในรัฐมนตรีสภาพระบาทสมเด็จพระจุลจอมเกล้าเจ้าอยู่หัว
8 ธันวาคม พ.ศ. 2442 โปรดเกล้าฯ ให้ดำรงตำแหน่งปลัดทูลฉลอง กระทรวงเกษตราธิการ (อีกตำแหน่งหนึ่ง) โดยมิให้ขาดจากตำแหน่งเดิม (เจ้ากรมพระอาลักษณ์)
พ.ศ. 2455 โปรดเกล้าฯ ให้ดำรงตำแหน่งปลัดทูลฉลอง กระทรวงมุรธาธร
22 ตุลาคม พ.ศ. 2455 โปรดเกล้าฯ ให้ย้ายไปรับราชการในตำแหน่งผู้ช่วยราชเลขาธิการ
11 พฤศจิกายน พ.ศ. 2459 เลื่อนบรรดาศักดิ์เป็นพระยาศรีภูริปรีชา รามาธิปติราชภักดี ศรีสาลักษณวิสัย อภัยพิริยพาหะ ตำแหน่งสมุหพระอาลักษณ์ ฝ่ายพระบรมมหาราชวัง ถือศักดินา 10000
ราชการพิเศษ

กรรมการองคมนตรี
ที่ปรึกษาความฎีกาทูลเกล้าฯ ถวาย
กรรมการหอพระสมุดวชิรญาณสำหรับพระนคร (หอสมุดแห่งชาติ)
เลขานุการกรรมการจัดการสร้างพระบรมรูปทรงม้า
เลขานุการกรรมการจัดการสมโภชราชสมบัติครบ 41 ปี
29 พฤศจิกายน 2459 กรรมการวรรณคดีสโมสร
เลขาธิการราชนาวีสมาคมแห่งกรุงสยาม
ยศและบรรดาศักดิ์ > บรรดาศักดิ์

มหาดเล็กวิเศษ
พ.ศ. 2428 นายจำนงราชกิจ ศักดินา 500
พ.ศ. 2433 หลวงจำนงนริศร ศักดินา 800
พ.ศ. 2436 พระยาศรีสุนทรโวหาร ญาณปรีชามาตย์ บรมนารถนิตยภักดี พิริยะพาหะ ศักดินา 3000
พ.ศ. 2459 พระยาศรีภูริปรีชา รามาธิปติราชภักดี ศรีสาลักษณวิสัย อภัยพิริยพาหะ ศักดินา 10000
ยศและบรรดาศักดิ์ > ยศข้าราชการกระทรวงวัง

มหาเสวกตรี
25 พฤศจิกายน พ.ศ. 2457 มหาเสวกโท
ยศและบรรดาศักดิ์ > ยศกองเสือป่า

13 กรกฎาคม พ.ศ. 2455 นายหมู่ตรี
นายหมู่ใหญ่
15 กุมภาพันธ์ พ.ศ. 2457 นายหมวดตรี
27 กุมภาพันธ์ พ.ศ. 2458 นายหมวดโท
นายกองตรี
พระราชทานนามสกุล

ด้วยเหตุที่ตระกูลสาลักษณได้รับใช้ใกล้ชิดเบื้องพระยุคลบาท ในตำแหน่งเจ้ากรมพระอาลักษณ์ถึงสามชั้น นับตั้งแต่รุ่นบิดา อันได้แก่ พระยาศรีสุนทรโวหาร (ฟัก สาลักษณ) เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัว สืบต่อมายัง มหาเสวกโท พระยาศรีภูริปรีชา สมุหพระอาลักษณ์ในรัชสมัยพระบาทสมเด็จพระมงกุฎเกล้าเจ้าอยู่หัว จวบจนกระทั่งถึงบุตร คือ มหาเสวกตรี พระยาศรีสุนทรโวหาร (ผัน สาลักษณ) ก็ได้รับพระมหากรุณาธิคุณให้ดำรงในตำแหน่งเจ้ากรมพระอาลักษณ์สืบทอดต่อจากปู่และบิดาด้วยเช่นกัน
สำหรับการพระราชทานนามสกุล ปรากฏใน พระราชหัตถเลขาของพระบาทสมเด็จพระมงกุฎเกล้าเจ้าอยู่หัว ความว่า :-
วันที่ ๑๙ มิถุนายน ๒๔๕๖
ถึง พระยาศรีสุนทรโวหาร (กมล)
นามสกุลของเจ้าที่ขอมานั้น ข้าได้ไตร่ตองดูแล้ว เห็นว่าในสกุลของเจ้าได้มีผู้ได้เคยรับใช้พระเจ้าแผ่นดินในน่าที่อาลักษณ์ เป็นที่ไว้วางพระราชหฤทัยมาแล้วติตต่อกันได้สองชั่วคน ซึ่งถ้าจะคิดไปก็ควรนับว่าเป็นสิ่งควรรำฦกถึงและเปนที่ภาคภูมิใจแห่งลูกหลาน เพราะมิใช่ของง่ายที่บุตรจะรับมฤดกบิดาได้ในน่าที่ราชการอย่างเช่นเจ้ากับบิดาเจ้า เพราะเหตุนี้ ข้าขอให้นามสกุลของเจ้าว่า สาลักษณ (เขียนเปนตัวอักษรโรมันว่า Salakshna) เพื่อให้เปนพยานความชอบแห่งบิดาเจ้าและตัวเจ้า ขอให้สกุลสาลักษณ์เจริญรุ่งเรืองและมั่นคงอยู่ในกรุงสยามชั่วกัลปาวสาร
วชิราวุธ ป.ร.
โดยนามสกุลสาลักษณนับเป็นนามสกุลพระราชทานชุดแรกในลำดับที่ 56 ของประกาศกระทรวงมุรธาธร เรื่อง การพระราชทานนามสกุลครั้งที่ 1
ผลงานทางด้านการประพันธ์และงานทางด้านสาธารณกุศล

นอกจากงานในหน้าที่ราชการแล้ว มหาเสวกโท พระยาศรีภูริปรีชา (กมล สาลักษณ) ยังได้รับการยกย่องให้เป็นนักประพันธ์คนสำคัญท่านหนึ่งของประเทศไทย ดังจะเห็นได้จากผลงานอันประกอบไปด้วย
1. ตำนานทัพเรือไทย (พิมพ์ลงในหนังสือสมุทรสาร)
2. บทละครดึกดำบรรพ์ เรื่องสิทธิธนู ซึ่งใช้เป็นหนังสืออ่านประกอบนอกเวลาวิชาภาษาไทยตามคำสั่งกระทรวงศึกษาธิการ ที่ วก.228/2538 และวก.256/2538
3. คำเจรจาโขนหลวง ตอนสุครีพถอนพญารัง และตอนถวายลิง
4. โคลงสุภาษิต
ในส่วนของงานทางด้านสาธารณกุศล มหาเสวกโทพระยาศรีภูริปรีชาได้มีการบริจาคทานอยู่เป็นนิจ ดังจะเห็นได้จากการบริจาคเงินเป็นจำนวน 45 บาท เพื่อเป็นสาธารณกุศลในการพยาบาล เนื่องในโอกาสคล้ายวันเกิด โดยมอบให้แก่เจ้าพนักงานกระทรวงธรรมการเป็นผู้นำไปดำเนินการต่อ เป็นต้น
รวมไปถึงการสร้างตึกสาลักษณาลัย ภายในวัดโสมนัสราชวรวิหาร เพื่อเป็นโรงเรียนสำหรับสาธารณประโยชน์ โดยสร้างขึ้นเพื่ออุทิศให้แก่คุณหญิง (พึ่ง) ศรีภูริปรีชา และได้ขอแบบจากกรมศึกษาธิการไปจัดการก่อสร้างเป็นตึกสองชั้น ยาว 8 วา กว้างในประธาน 4 วา สามารถจุนักเรียนได้ห้องละ 30 คน รวมทั้งสิ้น 4 ห้อง โดยในการนี้พระบาทสมเด็จพระมงกุฎเกล้าเจ้าอยู่หัวและสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีพระราชศรัทธาพระราชทานทรัพย์เข้าในส่วนกุศล ร่วมด้วยเจ้านายหลายพระองค์ และข้าราชการอีกเป็นจำนวนมาก พร้อมกันนี้พระบาทสมเด็จพระมงกุฎเกล้าเจ้าอยู่หัวยังได้ทรงพระกรุณาโปรดเกล้าฯ พระราชทานนามตึกโรงเรียนหลังดังกล่าวนี้ว่า สาลักษณาลัย อีกด้วย
มหาเสวกโท พระยาศรีภูริปรีชา ได้มอบตึกดังกล่าวให้แก่กรมศึกษาธิการเมื่อวันที่ 22 ธันวาคม พ.ศ. 2459 และในปัจจุบันตึกสาลักษณาลัยได้กลายเป็นโรงเรียนพระปริยัติธรรมภายในวัดโสมนัสราชวรวิหาร ยังประโยชน์สมดังเจตนารมณ์ของท่านเจ้าคุณในที่สุด
ชีวิตครอบครัวและชีวิตในบั้นปลาย

มหาเสวกโท พระยาศรีภูริปรีชา (กมล สาลักษณ) ได้ตั้งเคหสถานอยู่ที่ถนนตลาด ตำบลนางเลิ้ง จังหวัดพระนคร และสมรสกับคุณหญิง (พึ่ง) ศรีภูริปรีชามีบุตรธิดาจำนวนทั้งสิ้น 8 คน ได้แก่
1. มหาเสวกตรี พระยาศรีสุนทรโวหาร (ผัน สาลักษณ)
2. ท่านผู้หญิง (ถวิล) ธรรมศักดิมนตรี สมรสกับเจ้าพระยาธรรมศักดิ์มนตรี (สนั่น เทพหัสดิน ณ อยุธยา)
3. นาง (ปรุง) ธรรมศักดิมนตรี ภริยาในเจ้าพระยาธรรมศักดิ์มนตรี (สนั่น เทพหัสดิน ณ อยุธยา)
4. นาง (ฉวี) บวรวาที (นพวงศ์ ณ อยุธยา)
5. เสวกโท หลวงวิจิตรราชมนตรี (เล็ก สาลักษณ)
6. อำมาตย์เอก พระสุนทรวาจนา (สุนทร สาลักษณ) อัครราชทูต ณ กรุงเบอร์ลิน สมรสกับนางสุนทรวาจนา (สดับ) และนางสุนทรวาจนา (สดม) ซึ่งทั้งสองท่านล้วนเป็นบุตรีของเจ้าพระยาพิชัยญาติ (ดั่น บุนนาค)
7. นางสาวศรี สาลักษณ
8. นายอุดม สาลักษณ
9. นางสาวเหรียญ สาลักษณ
10. พระศรีเกษตราภิบาล (แนบ สาลักษณ)
11. นางเอื้อน เทพหัสดิน ณ อยุธยา
12. เสวกตรี หลวงบำบัดอัศวแพทย์ (นิตย์ สาลักษณ)
13. นายกฤษณ์ สาลักษณ
14. นางสาวอัมพร สาลักษณ
15. นางจงกล พงศ์พิพัฒน์
16. นางอุบล ศิริวงศ์
เกียรติยศ > เครื่องยศ

พระยาศรีภูริปรีชา (กมล สาลักษณ) ได้รับพระราชทานเครื่องยศ ดังต่อไปนี้
พานทอง
เค้าน้ำทอง
กระโถนทอง
เกียรติยศ > เครื่องราชอิสริยาภรณ์

พระยาศรีภูริปรีชา (กมล สาลักษณ) ได้รับพระราชทานเครื่องราชอิสริยาภรณ์ เหรียญ และเข็ม ชั้นสูงสุดตระกูลต่างๆ ดังนี้
พ.ศ. 2458 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2459 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2455 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2451 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2458 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2440 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2456 –  เหรียญจักรพรรดิมาลา (ร.จ.พ.)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2436 –  เหรียญทวีธาภิเศก (ท.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2441 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2450 – เข็มอักษรเสด็จพระราชดำเนินประพาสยุโรป รักษาพระนครคราวหลัง (เข็มเงิน)
พ.ศ. 2452 – เข็มพระชนมายุสมมงคลทอง
พ.ศ. 2454 – เข็มพระบรมนามาภิไธย ว.ป.ร. ประดับเพชร
พ.ศ. 2454 – เข็มข้าหลวงเดิม
พ.ศ. 2456 – เข็มพระรูปสมเด็จพระบรมราชินีนาถ พระบรมราชชนนี ชั้นที่ 2
พ.ศ. 2457 – เข็มไอราพต
ถึงแก่อนิจกรรม

มหาเสวกโท พระยาศรีภูริปรีชา (กมล สาลักษณ) ถึงแก่อนิจกรรมในปีมะเส็ง เมื่อวันที่ 3 มีนาคม พ.ศ. 2460 (นับแบบปัจจุบันตรงกับ พ.ศ. 2461) สิริอายุรวม 56 ปี ในการนี้ พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานโกศแปดเหลี่ยมสวมศพตั้งบนแว่นฟ้า 2 ชั้น ตั้งฉัตรเบญจา 4 คัน กลองชนะเขียว 10 จ่าปี่ 1 ประโคมประจำศพ กับพระสงฆ์สวดพระอภิธรรมรับพระราชทานฉันเช้า 4 รูป มีกำหนด 3 วันเป็นเกียรติยศ
มาริ ยางูจิ

| 矢口真里 มาริ ยางูจิ |
| --- | --- |
ชื่อเกิด: มาริ ยางูจิ
เกิด: 20 มกราคม พ.ศ. 2526 (41 ปี)
ที่เกิด: จังหวัดคะนะกะวะ ประเทศญี่ปุ่น
แนวเพลง: เจ-ป็อป
อาชีพ: นักร้อง นักแสดง พิธีกร
ช่วงปี: พ.ศ. 2541 - พ.ศ. 2556 พ.ศ. 2557 - ปัจจุบัน
ค่ายเพลง: อัพฟรอนต์ครีเอท

เว็บไซต์: Mari Yaguchi Official Blog Mari Yaguchi Official Instagram Yaguchi Mari Channel
มาริ ยางูจิ (ญี่ปุ่น : 矢口真里/อังกฤษและโรมะจิ : Yaguchi Mari) (เกิดวันที่ 20 มกราคม พ.ศ. 2526) เป็นนักร้อง นักแสดงและพิธีกรหญิงชาวญี่ปุ่น เธอเป็นอดีตสมาชิกรุ่นที่ 2 ของมอร์นิงมูซูเมะ